PRILOGA

**OSNOVNI POGOJI ZA ŽIVLJENJE OB NARAVNIH IN DRUGIH NESREČAH**

**Priporočilo**

oktober 2017

**KAZALO**

[1. UVOD 3](#_Toc495649664)

[2. NAMEN 3](#_Toc495649665)

[3. PRAVNA PODLAGA 3](#_Toc495649666)

[4. IZRAZI IN DEFINICIJE 4](#_Toc495649667)

[5. SEZNAM POTREB ZA ZAGOTAVLJANJE OSNOVNIH POGOJEV ZA ŽIVLJENJE OB NARAVNIH IN DRUGIH NESREČAH 4](#_Toc495649668)

[6. KRATICE IN OKRAJŠAVE 4](#_Toc495649669)

[7. PRILOGE 4](#_Toc495649670)

[8. VIRI 4](#_Toc495649671)

# UVOD

Zagotoviti osnovne pogoje za življenje ob naravnih in drugih nesrečah pomeni zagotoviti prebivalcem, ki so jih prizadele naravne ali druge nesreče, pravico do dostojnega življenja, pravico do pomoči.

Zato je treba določiti okvire za nastanitev in oskrbo s pitno vodo, hrano, obleko ter drugimi življenjsko pomembnimi sredstvi, oskrbo z električno energijo, nujno zdravstveno oskrbo, psihološko oziroma psihosocialno podporo ter obveščanje in izobraževanje šoloobveznih otrok. Oskrba prebivalcev na ogroženem območju obsega tudi zagotavljanje nujnih prometnih povezav in delovanja komunalne infrastrukture, nujno zdravstveno oskrbo živali, zagotavljanje in zaščito nujne živinske krme ter zagotavljanje drugih osnovnih pogojev za življenje.

Osnovni pogoji za življenje ob naravnih in drugih nesrečah morajo biti določeni tako, da ogroženi prebivalci ne utrpijo še dodatne škode, da koristijo predvsem tistim, ki so najbolj ogroženi in potrebni pomoči, ter da pomagajo ogroženim pri okrevanju.

Pri zagotavljanju osnovnih pogojev za življenje je treba posebno pozornost posvetiti ranljivim skupinam in posameznikom (otroci, starejši, bolni, invalidi, nosečnice, doječe matere, osebe s prehranskimi omejitvami in alergijami na hrano itd.). Ti prebivalci so bolj ranljivi in zato bolj izpostavljeni škodljivim vplivom.

Poskrbeti je treba tudi za živali, živino in domače živali.

Za zagotavljanje pomoči je potrebno sočutje, ki spodbuja dostojanstvo, omogoča samoučinkovitost, spoštuje pomen verskih in kulturnih obredov ter krepi sposobnost ogroženih v nesreči, da vplivajo na celostno dobro počutje.

Poskrbeti je treba tudi za zaščito stavbne in druge nepremičnine kulturne dediščine ter premične predmete in njihove zbirke, ki imajo veliko kulturno vrednost.

# NAMEN

Namen priporočila je določiti seznam potreb za zagotavljanje osnovnih pogojev za življenje ob naravnih in drugih nesrečah, ki bodo služila kot pomoč pri izdelavi načrtov zaščite in reševanja ob naravnih in drugih nesrečah.

# PRAVNA PODLAGA

Dokument Osnovni pogoji za življenje ob naravnih in drugih nesrečah - priporočilo je izdelan na podlagi:

Zakona o varstvu pred naravnimi in drugimi nesrečami (Uradni list RS, št. 51/06 - uradno prečiščeno besedilo in 97/10) (v nadaljnjem besedilu: ZVNDN),

Uredbe o vsebini in izdelavi načrtov zaščite in reševanja (Uradni list RS, št. 24/12, 78/16) (v nadaljnjem besedilu: Uredba o vsebini in izdelavi načrtov zaščite in reševanja),

Navodila o izvajanju zaščitnih ukrepov (Uradni list RS, št. 39/94) (v nadaljnjem besedilu: Navodilo o izvajanju zaščitnih ukrepov).

# IZRAZI IN DEFINICIJE

**Osnovni pogoji** za življenje ob naravni in drugi nesreči so nujna zdravstvena oskrba ljudi in živali, nastanitev in oskrba ogroženih s pitno vodo, hrano, zdravili in drugimi osnovnimi življenjskimi potrebščinami, oskrba z električno energijo, zagotovitev nujnih prometnih povezav in delovanja komunalne infrastrukture, zagotovitev in zaščita nujne živinske krme ter zaščita kulturne dediščine.

**Načrt zaščite in reševanja** je na podlagi ocene ogroženosti in spoznanj stroke razdelana zamisel zaščite, reševanja in pomoči ob določeni naravni ali drugi nesreči.

**Zaščita** obsega organizacijske, tehnične in druge ukrepe ter uporabo tehničnih in drugih sredstev za neposredno osebno in skupinsko zaščito ljudi, živali, premoženja, kulturne dediščine ter okolja pred posledicami naravne in druge nesreče.

# SEZNAM POTREB ZA ZAGOTAVLJANJE OSNOVNIH POGOJEV ZA ŽIVLJENJE OB NARAVNIH IN DRUGIH NESREČAH

Seznam potreb za zagotavljanje osnovnih pogojev za življenje je določen na podlagi The Sphere Project, Humanitarian Charter and Minimum Standards in Humanitarian Response, izkušenj Uprave Republike Slovenije za zaščito in reševanje (v nadaljnjem besedilu URSZR) iz migrantske krize v letu 2015 in 2016 ter ostalih večjih nesreč in upoštevanja veljavne zakonodaje. Seznam potreb je izdelan skupaj z ministrstvi, ki so seznam potreb dopolnila, vsako iz svoje pristojnosti oziroma na seznam niso imela pripomb.

Seznam potreb za zagotavljanje osnovnih pogojev za življenje je določen za čas, ko je potrebno zagotavljati osnovne pogoje za življenje ob naravni in drugi nesreči.

# KRATICE IN OKRAJŠAVE

ZVNDN - Zakon o varstvu pred naravnimi in drugimi nesrečami (Uradni list RS, št. 51/06 - uradno prečiščeno besedilo in 97/10)

URSZR – Uprava Republike Slovenije za zaščito in reševanje

# PRILOGE

Priloga 1: Seznam potreb za zagotavljanje osnovnih pogojev za življenje ob naravni in drugi nesreči

# VIRI

1. Zakon o varstvu pred naravnimi in drugimi nesrečami (Uradni list RS, št. 51/06 - uradno prečiščeno besedilo in 97/10),
2. Uredba o vsebini in izdelavi načrtov zaščite in reševanja (Uradni list RS, št. 24/12, 78/16),
3. Navodilo o izvajanju zaščitnih ukrepov (Uradni list RS, št. 39/94),
4. Seznam potreb pri načrtovanju nastanitvenega centra, URSZR, Mag. Domen Torkar, verzija junij 2016,
5. The Sphere Project Humanitarian Charter and Minimum Standards in Humanitarian Respons, Third Edition 2011,
6. Načrtovanje naselij za začasno bivanje, URSZR, 2000.